open-index/open-wikipedia-markdown huggingface dataset:
7. milenij p. n. e.

mini|desno|200px|Kamena maska iz perioda 7000 godina prije nove ere.
Za vrijeme 7. milenija p. n. e. poljoprivreda se proširila iz Anadolije na Balkan. Svjetsko stanovništvo je u suštini bilo stabilno i brojalo oko 5 miliona ljudi, uglavnom raštrkanih širom globusa na mala plemena lovaca-sakupljača. U poljoprivrednim zajednicama Bliskog istoka je pripitomljena krava, a upotreba grnčarije postala uobičajena te se počela širiti na Evropu i Južnu Aziju, a isto vrijeme su napravljeni prvi ukrasi od metala (zlato i bakar).

## Događaji 
* Oko 7000. p. n. e. – Poljoprivreda i naselje u Mehrgarhu u Južnoj Aziji.
* Oko 6000. p. n. e. – Neolitsko doba u Koreji.
* Oko 6000. p. n. e. – Prvi tragovi ljudskog boravka u pećini Svarthola u Norveškoj.

## Promjene okoline 
* Oko 6500. p. n. e. – nastao La Manche.
* Oko 6100. p. n. e. – Tzv. Odron Storegga stvara megatsunami u Norveškom moru
* Oko 6000. p. n. e. – Porast razine mora stvara Torresov prolaz kojim je Australija odvojena od Nove Gvineje. 
* Oko 6000. p. n. e. – Izgleda da je između 12.000 i 5,000 godina p. n. e. došlo do masovnog plavljenja unutrašnjosti kontinenata uslijed katastrofalnog otapanja ledenjaka u raznim dijelovima svijeta, što objašnjava ponekad dramatični porast nivoa mora širom svijeta.

## Pronalasci, otkrića, prve pojave 
* Oko 6500. p. n. e. - Pletenje bez čvorova, tehnika pletenja, korištena u Judejskoj pustinji (savremeni Izrael). 
* Oko 6000. p. n. e. – Zidne slike/karte u Çatalhöyüku, ranom civiliziranom gradu koji je prosperirao trgujućim obsidijanom, Anadolija—savremena Turska.
* Poljoprivreda se pojavljuje na Balkanu, v. Stara evropska kultura.
* Prvi zapisi o pčelarstvu. Slike na pećinskim zidovima u Africi i istočnoj Španiji pokazuju ljude kako prikupljaju med sa drveća i iz udubina u stijeni dok pčele lete oko njih - pečinske slike u Španiji, blizu Valencije.
* Nomadsko stočarstvo i uzgoj žitarica (Istočna Sahara).
* Prva grnčarija u Mezopotamiji.
* Zlato i prirodni bakar se počinju koristiti.
* Pripitomljavanje krava na Bliskom Istoku.
* Arhajska proizvodnja grnčarije, gradnja grobnih humaka, i vrtlarstvo (Sjeverna Amerika).
* Američki Indijanci počinju koristiti kamenje kako bi usitnjavali hranu i lovili bizone i manje životinje (Sjeverna Amerika).
* Bjelogorično drveće se pojavljuje na Long Islandu (Sjeverna Amerika).
* Sjeverni Atlantski okean je ohlađen za 3-6&nbsp;°C zahvaljujući kolapsu ledenih brana koje su izazvale velike poplave (Sjeverna Amerika).
* Bolje oruđe se koristi oko 6000. p. n. e. Sjeverna Amerika
* Meksiko - Početak prvih oblika poljoprivrede (Sjeverna Amerika)
* Peru, Pećina Guitarrero Cave, u kojoj su vlakna bilja korištena za izradu košara i podnih sagova (Južna Amerika).
* Grad: Azija - 6000. p. n. e.: Selo Ban Po u Kini
* Grad: 6000. p. n. e.: Jerihon.
* Istočni Mediteran - Vrste grnčarije postaju ukrasi.
* Figure životinja iz Estuarinskog perioda slika na stijenju u Australiji uključuju morsku ribu i krokodile Australija.

## Reference 
## Vanjski linkovi
Decentralizacija

**Decentralizacija** označava onu vrstu organizacije kojom se upravljanje ili rukovođenje prenosi s centralnih organa na niže. U tom slučaju ti niži organi imaju manju ili veću samostalnost u organizaciji i načinu obavljanja poslova.

## Također pogledajte 
* Centralizacija

## Reference 
## Vanjski linkovi 
* "On Authority", Engels, 1872
* "What is Authority?", Bakunin
* "Psychology, Ideology, Utopia, and the Commons", Dennis R. Fox, 1985, American Psychologist, 40, 48-58
* Industrial Workers of the World

Kategorija:Politika

Kategorija:Cyberpunk teme
Centralizacija

**Centralizacija** predstavlja usredotočenje poslova na nekom središnjem mjestu. Centralizacija označava takvu vrstu organizacije kojom se rukovođenje i upravljanje nekim poslom ili čitavim preduzećem usredotočuje na vrhu hijerarhijski utvrđene organizacione strukture. Svako mjesto na ljestvici ima tačno utvrđene zadatke pa su niža rukovodeća mjesta podređena višim, a viša najvišim. Od njih potiče inicijativa i poticaj za rad, ali oni primaju i punu odgovornost za uspješnost poslovanja.

U politici se pod centralizacijom podrazumijeva koncentracija svih ovlasti na jedno mjesto.

## Centralizacija u politici 
### Historija centralizacije vlasti 
Centralizacija vlasti označava sistematsko i dosljedno koncentriranje političke i upravne moći u jednom središtu ili u rukama jedne osobe unutar države ili organizacije. Jedan od najranijih i najutjecajnijih historijskih primjera političke centralizacije razvijen je tokom dinastije Qin u drevnoj Kini.

Država Qin uspostavila je visoko birokratiziran sistem vlasti, organiziran kroz strogu hijerarhiju državnih službenika koji su bili neposredno odgovorni prvom caru, Qin Shi Huangu. Pod snažnim utjecajem legalističke filozofije Han Feizija, vlasti dinastije Qin ukinule su feudalni poredak i zamijenile ga jedinstvenim pravnim i administrativnim sistemom. Sve teritorije, uključujući osvojena područja, stavljene su pod direktnu kontrolu centralne vlasti. Uvođenjem jedinstvenih zakona, standardizirane administracije i stroge birokratske kontrole, dinastija Qin stvorila je jedan od prvih snažno centraliziranih državnih sistema u historiji.

### Obilježja centralizacije u drevnoj Kini 
U drevnoj kineskoj državi monarhijska vlast predstavljala je vrhovni oblik političke moći. Car je imao monopol nad državnim resursima, a vjerovalo se da njegove lične sposobnosti i odluke određuju stabilnost i prosperitet carstva. Ovakav autokratski sistem omogućavao je brzo donošenje odluka i izbjegavanje složenih administrativnih procedura.

S druge strane, pretjerana koncentracija vlasti imala je i negativne posljedice. Dvorski službenici, nastojeći zadobiti carevu naklonost, često su gomilali vlastitu moć, što je dovodilo do frakcijskih sukoba i unutrašnje nestabilnosti. Također, iako je upravna vlast bila snažno centralizirana, nadležnosti pojedinih birokratskih funkcija često nisu bile jasno definirane, što je uzrokovalo neučinkovitost u upravljanju državom.

## Također pogledajte 
* Decentralizacija

## Reference 
## Vanjski linkovi 
* https://www.sciencedirect.com/topics/economics-econometrics-and-finance/centralized-organization

Kategorija:Politika
Kategorija:Teorija sistema
Kategorija:Teorija organizacije
Vuk Vukoslavić

**Vuk Vukoslavić**, bosanski velikaš iz roda Hrvatinića, sin Vukoslava Hrvatinića. U povelji bana Stjepana II datiranoj 1351. godinom, vidi se da je Vuk 1325. učestvovao na banovoj strani u borbama protiv kneza Nelipca, koji je bio zaposjeo banov grad Visući na Cetini. Vuk je Nelipcu oteo Triljski Brod, što je pomoglo Stjepanu II Kotromaniću da vrati izgubljeni grad. Vuk se ponovo istakao 1329. godine kada je Bosna bila u otvorenom ratu sa Srbijom, a ban s vojskom prodro u Polimlje. Tada je Vuk banu Stjepanu II spasio život ustupivši mu svoga konja. Vuk je stekao zasluge i 1350. kada je car Dušan provalio s vojskom u Bosnu i zauzeo banov grad Novi, koji je potom ban povratio uz Vukovu pomoć. Za te zasluge ban je 1351. Vuku i njegovu bratu Pavlu potvrdio baštinske zemlje u župama Banici i Vrbanji. Poslije se Vuk više ne spominje.  

## Reference 
## Vanjski linkovi 
Kategorija:Hrvatinići
Nikola Radojčić

**Nikola Radojčić**, srpski historičar, akademik (29. august 1882, Kuzmin - 12. novembar 1964, Beograd). Osnovnu školu je završio u rodnom mjestu, a gimnaziju u Sremskoj Mitrovici i Sremskim Karlovcima. Studirao je u Gracu, Zagrebu, Jeni i Minhenu. Doktorirao je sa temom *Dva poslednja Komnena na carigradskom prijestolju*, a doktorat mu je objavljen 1907. godine. Radio je kao profesor historije u Karlovcu, a od 1908. do 1920. bio je profesor u Sremskim Karlovcima u svojoj bivšoj školi. Godine 1920. je izabran za profesora srpske i hrvatske historije na novootvorenom univerzitetu u Ljubljani. Tu je ostao dvije decenije, a nakon raspada Jugoslavije, seli se u Beograd. Nakon završetka Drugog svjetskog rata penzioniran je od novih vlasti, te se u sljedećem periodu njegova života njegov rad uglavnom veže za Srpsku akademiju nauka, u kojoj je ranije bio biran za dopisnog (1934.), a potom i za redovnog člana (1938.).

U naučnom radu najviše se bavio bizantskom historijom, ali i srpskom historiografijom. Međutim, najkvalitetniji njegovi radovi vežu se za historiju srpskog prava i državnog uređenja (Srpski državni sabori u srednjem veku - 1940; Zakonik cara Dušana - 1960; Zakon o rudnicima despota Stefana Lazarevića - 1962.), kao i radovi iz historije Bosne u srednjem vijeku. Iz te tematike obradio je nekoliko problema, od kojih su najznačajniji njegovi radovi o obredu krunisanja bosanskog kralja Tvrtka I (1948.), vjenčanje tog istog vladara, kao i članak o bosanskom grbu (1929.) Osim ovoga, Radojčić je poznat i po tome što je predložio da se u historiografiju za Ljetopis Popa Dukljanina uvede naziv Barski rodoslov.

## Literatura o Nikoli Radojčiću 
* Ј. Радонић, Академик Д-р Никола Радојчић као испитивач историских извора, Зборник МС ДН 13-14 309-310; 
* Дака Поповић, Педесетогодишњи paд Николе Радојчића на развитку српске историографије, Зборник МС ДН 13-14 311-320; 
* К. Петровић, Једно кратко раздобље из живота и рада професора д-р Николе Радојчића, Зборник МС ДН 13-14 321-323; 
* Вalduin Saria, Nikola Radojčić (1882-1964), Südost-Forschungen 23 (1964) 333-334; 
* Ђ. Сп. Радојичић, Никола Радојчић, Зборник МС ДН 39 (1964) 177-180; 
* М. Лесковац, Н. Радојчић, ЛМС 395 (1965) 96-97; 
* M. Костић, Научно животно дело Николе Радојчићa, ИЧ 15-16 (1965) 595-601; 
* Sima Ćirković, Nikola Radojčić (29. VIII 1882-12. XI1964), JIČ 4 (1964) 158-159;

Kategorija:Historiografija srednjovjekovne Bosne
Kategorija:Članovi SANU
Kategorija:Jugoslavenski historičari
Kategorija:Srbijanski historičari
Kategorija:Biografije, Sremska Mitrovica
Kategorija:Rođeni 1882.
Kategorija:Umrli 1964.
Uređenost skupa racionalnih brojeva

Skup  +Q  je skup pozitivnih racionalnih brojeva 
*Zatvorenost u odnosu na sabiranje i množenje == 
 
(a,b) + (c,d)   i (a,b)(c,d) su iz +Q
 
*trihotonomija
 
(a, b) = (0,1) ili (a,b) iz   +Q ili je  -(a,b) iz  +Q
;Definicija 1:
 
Uređeno polje (F,+ ,x) zove se Arhimedovo polje ako i samo ako za svako a,b iz +F  pšostoji prirodni broj n takav da je               na > b
 
(Q, + x) je Arhimedovo polje.
 
  
;Teorma 1:
 
Relacija biti kongruentan modulo n je relacija ekvivalencije 
*refleksivna    a ≡ a ( mod n)
*simetrija      a ≡ b ( mod n) =>b ≡ a ( mod n)
*tranzitivnost ( a ≡ b ( mod n) &   b≡c( mod n) ) => a≡ c ( mod n)
 
;Definicija 1:
 
Skup koji dobijamo ako svaki član skupa Z pomnožimo sa n različ. od 0 označavamo sa nZ tj. 
nZ = (....,-3n, -2n, -n, 0, n, 2n. ....) 
Skup koji dobijamo ako svakom članu skups nZ dodamo r (0   0 prim broj   tada za svaki pozitivan cio broj a vrijedi
a  na p≡ a
 
Korolar 
a  na p≡a (mod p) za svako a iz Z
 
;Teorema 7 (Eulerov teorem);
 
 
Ako je n pozitivan cio broj i a cio broj za koji važi M (a,n)== 1 tada je 
a na q(n) ≡1 (mod n)   gdje je q (n) broj svih pozitivnih cijelih brojeva manjh od n i relativno prim  sa n.

Kategorija:Teorija skupova
Marketing miks

**Marketing miks** je definiran kao "skup marketinških alata koje firma koristi za ostvarivanje svojih marketinških ciljeva na ciljnom tržištu".
Obuhvata sljedeće elemente: proizvod (product), cijena (price), promocija (promocija) i distribucija (place). Ovi elementi predstavljaju varijabile marketinga koje kompanija može kontrolisati. S obzirom da na engleskom jeziku sve počinju slovom p često se nazivaju "četiri P" marketinga.

Detaljnije, ova četiri P su:
* Proizvod - predstavlja fizičku ili nematerijalnu ponudu koju kompanija pruža svojim kupcima. Uključuje dizajn, karakteristike, kvalitet, pakovanje, brendiranje i sve dodatne usluge ili garancije povezane s proizvodom.
* Cijena - odnosi se na iznos novca koji su kupci spremni platiti za proizvod ili uslugu. Postavljanje prave cijene je ključno, jer ne utiče samo na profitabilnost kompanije, već utiče i na percepciju potrošača i odluke o kupovini.
* Mjesto (Distribucija) - uključuje strategije i kanale koji se koriste da bi proizvod ili usluga bili dostupni ciljnom tržištu. Obuhvata odluke vezane za distribucione kanale, maloprodajne lokacije, online platforme i logistiku.
* Promocija - obuhvata sve aktivnosti koje kompanija preduzima kako bi prenijela vrijednost svog proizvoda ili usluge ciljnoj publici. Ovo uključuje oglašavanje, promocije prodaje, odnose s javnošću, marketing na društvenim mrežama i sve druge metode koje se koriste za stvaranje svijesti i generiranje interesa za ponudu.

Pored osnovna 4 elementa marketing miksa, neki teoretičari navode da bi on trebalo biti proširen sa još tri **P**: ljudi (people), proces (process) i fizičko okruženje (physical environment).

Efektivan marketing miks mora da ispunjava 4 uslova:

* da bude prilagođen potrebama mušterija 
* da kreira određenu konkurentsku prednost 
* da njegovi elementi budu dobro kombinirani 
* da bude usklađen sa raspoloživim resursima firme.

## Također pogledajte 
* Marketing
* Marketing management
* Management
* Cijena
* Distribucija

## Reference 
Kategorija:Marketing
11. vijek p. n. e.

**Jedanaesti vijek p. n. e.** pokriva vremenski period od 1100 p. n. e. do 1001 p. n. e.

## Događaji 
[mini|desno|*David i Saul* na slici [Julius Kronberg|Juliusa Kronberga iz 1885. godine. Te dvije biblijske ličnosti se smatraju prvim kraljevima tzv. Ujedinjene monarhije ]]
* 1089. p. n. e. — Melant, legendarni kralj Atene, umire nakon 37 godina i nasljeđuje ga sin Kodro
* 1079. p. n. e. — Umire kralj Cheng od Zhoua, kralj dinastije Zhou u Kini
* 1078. p. n. e. — Zhou kang wang postaje kralj dinastije Zhou u Kini.
* 1069. p. n. e. — Ramzes XI umire, okončavši tako Dvadesetu dinastiju u Egiptu. Nasljeđuje ga Smendes I, koji osniva Dvadesetprvu dinastiju
* 1068. p. n. e. — Kodro, legendarni kralj Atene, umire u borbi protiv dorskih osvajača nakon vladavine od 21 godinu. Atenska tradicija ga smatra posljednjim kraljem koji je imao apsolutnu vlast. Moderni historičari ga smatraju posljednjim kraljem čiji je život predmet grčke mitologije Nasljeđuje ga sin Medon
* 1053. p. n. e. — Smrt kralja Kanga od Zhoua, vladara dinastije Zhou u Kini
* 1052. p. n. e. — Kralj Zhao od Zhoua postaje kralj dinastije Zhou u Kini.
* 1051. p. n. e. — Saul postaje prvi kralj Izraela.
* 1050. p. n. e. — Filistejci u bitci zarobljavaju Zavjetni kovčeg od Izraelaca. (približni datum)
* 1048. p. n. e. — Medon, kralj Atene, umire nakon vladavine od 20 godina i nasljeđuje ge sin Akast
* 1046. p. n. e. — Zhou Wu Wang svrgava kineskog kralja Di Xina i osniva dinastiju Zhou (1046. p. n. e. — 249. p. n. e.).
* 1044. p. n. e. — Umire Smendes I, kralj Egipta, i nasljeđuju ga dva ko-regenta, Psusennes I i Neferkare Amenemnisu
* 1039. p. n. e. — Neferkare Amenemnisu, kralj Egipta, umire.
* 1027. p. n. e. — Tradicionalni datum za završetak dinastije Shang u Kini.
* oko 1020. p. n. e. — uništenje Troje VIIb2.
* 1020. p. n. e. — Kralj Saul postaje prvi kralj Izraelita
* 1012. p. n. e. — Akast, kralj Atene, umire nakon vladavine od 36 godina i nasljeđuje ga sin Arhip
* 1006. p. n. e. — David nasljeđuje Saula
* 1002. p. n. e. — Smrt kralja Zhaoa od Zhoua iz dinastije Zhou u Kini.
* 1001. p. n. e. — Kralj Mo od Zhoua postaje vladar dinastije Zhou u Kini.
* 1000-e p. n. e. — Najstariji dokazi o poljoprivredi na visoravnima Kenije
* oko 1000. p. n. e. — Latini dolaze u Italiju iz oblasti Dunava.
* oko 1000. p. n. e. — Arheološki dokazi s natpisa iskopanih godine 2005 datiraju tamilski jezik, klasični jezik Indije 
* 1000-e p. n. e. — pronađeno Feničansko pismo
* Dinastija Zhou (1122. p. n. e.–256. p. n. e.) ustanovljena u Kini
Dawn (Pokémon)

**Dawn** (poznata kao **Hikari** u Japanu) fiktivan je lik iz Pokemon franšize – videoigara, animiranih serija, manga stripova, knjiga, igračaka i ostalih medija kojima je tvorac Satoshi Tajiri.

## U animiranoj seriji 
U Pokemon animiranoj seriji, Dawn je djevojka iz grada Twinleafa u *Sinnoh* regiji. Njena majka, Ayako, nekada je bila vrhunska Pokémon koordinatorica, koja je pobijedila na Grand festivalu. Sa željom da prati majčine stope, Dawn se otisne na put kroz *Sinnoh* regiju u namjeri da postane najbolja Pokémon koordinatorica. Njen početni Pokémon je Piplup. Na početku svog putovanja, Dawn je vidjela Legendarnog Pokemona Emurita (što je izjednačuje s Ashom, koji je na početku svog putovanja vidio Ho-oha). Isto tako, na početku putovanja, Dawn naiđe na ozlijeđenog Pikachua, koji joj je, dok se pokušavao odbraniti od Tima Raketa, slučajno spržio bicikl svojim Električnim napadom (što je zapravo parodija na činjenicu da je Pikachu spržio i Mistyjin i Mayin bicikl). Na kraju se ispostavilo da je Pikachu na kojeg je naišla zapravo Pikachu Asha Ketchuma. Dawn trenutačno putuje kroz *Sinnoh* regiju zajedno s Ashom i Brockom. Dawnina je protivnica Nozomi, još jedna mlada Pokemon koordinatorica.

### Pokémoni 
* **Piplup**

:Piplup je Dawnin početni Pokemon. Pobjegavši iz laboratorija Prof. Rowana nakon svađe s Chimcharom, Dawn je pronašla Piplupa zapletenog u mreži divljeg Ariadosa te ga je oslobodila. Par se zbližio i Dawn je odabrala Piplupa za svog početnog Pokémona. Piplup je pomalo razmažen, ponaša se kao derište te je izgubio u svojoj prvoj Pokémon borbi, iako je veoma odlučan Pokemon koji je bio jako uzbuđen nakon prihvaćanja Dawnine ponude da se natječu u Pokemon Izložbama. Dawn i Piplup imaju posebnu, čvrstu vezu, iako se često znaju posvađati.

* **Buneary**

:Dawn je Bunearyja uhvatila u devetoj epizodi *Diamond* i *Pearl* sezone. Tokom prve četiri epizode, Dawn je dvaput pokušala uhvatiti Bunearyja, ali oba puta neuspješno. U Pokemon animiranoj seriji, kao i u Pokemon manga stripovima, Dawnin je Buneary zaljubljen u Ashova Pikachua.

* **Pachirisu**

:Dawn uhvati Pachirisua u epizodi *"I Get Pachirisu?! Is that OK?"*, što ga čini prvim Električnim Pokemonom (izuzev Ashova Pikachua) kojeg uhvati jedan od glavnih likova Pokémon animirane serije. 

## U videoigrama 
Dawn je glavni lik u *Pokémon Diamond* i *Pearl* videoigrama te je kao takva igriv lik. Doduše, ako igrač odabere započeti igru kao muški lik, ona će biti jedna od njegovih protivnika.

Kategorija:Pokemon treneri
General Electric

mini|General Electric logo

**General Electric** Company (GE) bila je američka multinacionalna korporacija osnovana 1892. godine, registrovaná u saveznoj državi New York i sa sjedištem u Bostonu. Kompanija je imala nekoliko divizija, uključujući vazduhoplovstvo, energetiku, zdravstvo i finansije. Procjenjuje se da je to bila druga kompanija po veličini u svijetu.

GE 2021. godine najavljuje podjelu kompanije na tri odvojena koncerna—GE HealthCare, GE Vernova i GE Aerospace—pri čemu se odjeli za zdravstvo i energiju (Vernova) izdvajaju i kompanija se okreće ka avijaciji rebrendiranjem u GE Aerospace.

## Historija 
Sama kompanija je nastala spajanjem Edison General Electric Company (osnovane 1890. godine od strane Thomas Alva Edisona) i rivalske Thomson-Houston Electric Company (osnovane 1879. godine od strane Elihu Thomsona i Edwin J. Houstona). Obje kompanije su posjedovale važna patentna prava iz oblasti elektro industrije, što im je omogućavalo dominantan položaj na tržištu, međutim kako se posao širio kompanije su uvidjele da se sve manje isplati da svaka od njih posebno ima kompletan proizvodni program elektro instalacija i uređaja.

1892. godine došlo je do spajanja iniciranog od strane investitora J. P. Morgana u General Electric Company.

## Reference 
## Vanjski linkovi 
* Službena stranica kompanije 

Kategorija:Kompanije u Sjedinjenim Američkim Državama
Kategorija:Multinacionalne kompanije sa sjedištem u SAD-u
Kategorija:Industrija u Sjedinjenim Američkim Državama
Delta holding

mini 
**Delta Holding** je 4. po veličini kompanija u Srbiji. Kompanija je osnovana u Beogradu.

Delta Holding pruža niz usluga, kao što je uvoz i izvoz robe, bankarske usluge, usluge osiguranja, prodaju dobara, itd.

Predsjednik kompanije je Miroslav Mišković, a potpredsjednica do 2010. bila je Milka Forcan.

Prihod kompanije u 2006. godini je bio oko 1,4 milijardi eura, prihod od prodaje za 2007. godinu je 1,8 milijardi eura, a u 2008. godini je prihod bio 2.8 milijardi eura. U kompaniji je zaposleno oko 20.000 osoba.

Delta Holding je investirala više od 200 miliona eura u buduće projekte van Srbije, prije svega u Makedoniji i Crnoj Gori. U 2008. godini je kupio bugarski trgovinski lanac "Pikadili".

## Reference 
## Vanjski linkovi 
Kategorija:Kompanije u Srbiji
Lajos Thallóczy

mini|300px|desno|Grob Lajosa Thallóczya na groblju Kerepesi u Budimpešti
**Lajos Thallóczy**, također poznat i kao **Ludwig von Thallóczy**, **Ljudevit Taloci**, rođen *Lajos Stommer* (Budim, 8. decembra 1856 – Herceghalom, 1. decembra 1916) bio je mađarski historičar, arhivista i visoki državni činovnik. Bio je rukovoditelj odjeljenja pri zajedničkom ministarstvu finansija Austro-Ugarske u Bosni i Hercegovini.

Ljudevit pl. Thallóczy rođen je u Košicama 1857. godine. Pravo mu je prezime Strommer, a uzeo je prezime po hrvatskoj velikaškoj obitelji Talovcima. Filozofski fakultet je završio u Budimpešti. Delegacija Mađarske Akademije pod vodstvom turkologa Vambéryja odnijela je Hrvojev misal 1889. godine u Budim i potom poslala u Beč na fotolitografsko snimanje i proučavanje, uz subvenciju bosanske vlade. Materijale je obradio i Thallóczy i rezultati su objavljeni u jednoj studiji, kritičkom izdanju Thallóczyja, Vatroslava Jagića i Franza Wickhoffa 1891. godine.

Bavio se bosanskom historijom, a naročito geneaologijom, heraldikom i biografijama pojedinih ličnosti iz njenog srednjovjekovnog perioda. Objavio je niz ćirilskih i latinskih povelja, a pisao je i o vojvodi Hrvoju Vukčiću, o historiji Jajca, kao i o mnogim drugim temama.

Svoja znanja sažeo je u knjizi *Studien zur Geschichte Bosniens und Serbiens im Mittelalter*, objavljenoj u Minhenu i Lajpcigu, 1914. godine.

Umro je nesretnim slučajem 1917. godine kada se prevrnuo vagon voza u kojem se vozio.

## Leon Biliński, zajednički ministar finansija (1912–1915), o Lajosu Thallóczyju 
*...čovjek čestit, ali čudak, stari kavalir, moj kasniji obožavatelj i posrednik u mađarskoj vladi, dobro upućen u sve moje akcije, u kojima mi je često bio od pomoći. Nisam ga smatrao previše mudrim, ali moram kazati da mi je kao historičar vrlo tačno nagovijestio kako ubistvo prijestolonasljednika Franje Ferdinanda neće proći bez vrlo teških historijskih posljednica. Thalloczy je poginuo u željezničkoj nesreći koju je sam nesvjesno prouzročio, kada je kao civilni komesar austrijske vojske u Beogradu (1915.) u zadnji čas naredio da se na voz priključi salonski vagon za njega!*

Iz knjige: *Bosna i Hercegovina u Uspomenama Leona Bilinskog*, Institut za istoriju, Posebna izdanja, Sarajevo, 2004, str. 44–45.

## Literatura o Lajosu Thallóczyju 
* Sima Ćirković, Taloci (Thallóczy) Lajos, “Enciklopedija srpske istoriografije (Priredili Sima Ćirković i Rade Mihaljčić)”, Beograd 1997, 668–669.
* H. Heppner, Serbien im Jahre 1889 nach einem Bericht Ludwig von Thallóczy’s, Mitteilungen des österreichischen Staatsarchivs 41, 1990, 156–193.
* ... Thallóczy Lajos, “Opća enciklopedija Jugoslovenskog Leksikografskog zavoda, 8 (Š-Žva)”, Zagreb 1982, 198.

Kategorija:Historiografija srednjovjekovne Bosne
Kategorija:Rođeni 1856.
Kategorija:Umrli 1916.
Kategorija:Mađarski historičari
Petar i Nikola Pavlović

Vojvoda **Petar II** i knez **Nikola Pavlović-Radenović** pripadaju posljednjim predstavnicima vlastelinske loze Pavlovići.

Petar II i Nikola su sinovi vojvode Radoslava Pavlovića i braća vojvode Ivaniša Pavlovića. Poslije smrti vojvode Ivaniša Pavlovića, novembra 1450, vodstvo u porodici i rodu preuzeli su njegova mlađa braća vojvoda Petar i knez Nikola Pavlović. Braća se većinom javljaju zajedno kao politički izraz porodice, ali po tituli jasno je da je odgovornost i vodstvo bilo u rukama vojvode Petra. Njihova uloga u političkom životu srednjovjekovne Bosne nije bila značajna. Bili su u sjeni i pod potpunim utjecajem svoga ujaka hercega Stjepana Vukčića Kosače.. Braća Petra i Nikola su značajno uz Stjepana Vukčića u njegovom sukobu sa Dubrovnikom oko Konavala 1451-1454. Poslije završetka ovog sukoba Pavlovići su uspostavili ranije dobre odnose sa Dubrovčanima. To je bilo važno zbog trgovačkog prometa koji je iz Dubrovnika išao preko posjeda Pavlovića a i zbog konavoskog tributa i uložene imovine Pavlovića u Dubrovniku.. Vojvoda Petar Pavlović prisutan je na krunisanju posljednjeg bosanskog kralja Stjepan Tomašević|Stjepana Tomaševića 1461..

Osmanlijskim osvajanjem Bosne 1463. među prvima na udaru bili su posjedi porodice Pavlovića. Donedavno se smatralo da je neko od loze ove porodice uspio da preživi ovaj osmanlijski napad.. Ta misterija je riješena. Vojvoda Petar i knez Nikola Pavlović bili su značajno uz bosanskog kralja nasuprot Osmanlija i njihovo stradanje prilikom osmanlijskog osvajanja bilo je planirano i neizbježno. Očuvani izvori Pavloviće poslije osmanlijskog prodora više ne spominju među živima..

## Literatura 
* Boris Nilević, Učešće vojvode Petra i kneza Nikole Pavlovića u političkom životu srednjovjekovne Bosne, Prilozi Instituta za istoriju 17, Sarajevo 1980.
* Esad Kurtović, Posljednji Pavlovići u naučnom opusu Borisa Nilevića, Historijska traganja 5, Sarajevo 2010.
* E. Kurtović, Sudbina Pavlovića u odnosima Bosne i Osmanlija, „Пад Босанског краљевства 1463. године“, Историјски институт Београд-Филозофски факултет Сарајево-Филозофски факултет Бања Лука, Зборник радова 29, Београд – Сарајево – Бања Лука, 2015.

Kategorija:Pavlovići
Carl Sagan

**Carl Edward Sagan** (9. novembar 1934 – 20. decembar 1996) bio je američki astronom, astrobiolog i veoma uspješan popularizator nauke. Rođen je u Brooklynu u New Yorku.

Pionir je egzobiologije (nauke o vanzemaljskom životu). Mnogo je doprinio popularizaciji projekta SETI. Svjetski je poznat po svojim popularno-naučnim knjigama i kao ko-autor nagrađivane televizijske serije *Kosmos* i istoimene popratne knjige. Također je napisao roman *Kontakt*, ekraniziran u istoimenom filmu iz 1997. s Jodie Foster u glavnoj ulozi. U svojim radovima često je zagovarao naučnu metodu proučavanja.

Njegov najpoznatiji naučni doprinos je njegovo istraživanje mogućnosti vanzemaljskog života, uključujući eksperimentalnu demonstraciju proizvodnje aminokiselina iz osnovnih hemikalija izlaganjem svjetlosti. On je sastavio prve fizičke poruke poslane u svemir, Pioneer plaketu i Voyager Golden Record, koje su bile univerzalne poruke koje je potencijalno mogla razumjeti svaka vanzemaljska inteligencija koja bi ih mogla pronaći. Argumentirao je u prilog hipotezi, koja je od tada prihvaćena, da su visoke površinske temperature Venere rezultat efekta staklene bašte.

U početku kao docent na Harvardu, Sagan se kasnije preselio u Cornell, gdje je proveo veći dio svoje karijere. Objavio je više od 600 naučnih radova i članaka i bio je autor, koautor ili urednik više od 20 knjiga. Napisao je mnoge naučnopopularne knjige, kao što su *Rajski zmajevi*, *Brokin mozak*, *Blijedoplava tačka* i *Svijet proklet demonima*. Također je bio koautor i narator u nagrađivanoj televizijskoj seriji iz 1980. *Kosmos: Lično putovanje*, koja je postala najgledanija serija u istoriji američke javne televizije: *Kosmos* je vidjelo najmanje 500 miliona ljudi u 60 zemalja. Knjiga, također nazvana *Kosmos*, objavljena je uz seriju. Sagan je napisao i naučnofantastični roman, objavljen 1985, pod nazivom *Kontakt*, koji je postao osnova za film *Kontakt* iz 1997. Njegovi radovi, koji obuhvataju 595.000 jedinica, su arhivirani u Kongresnoj biblioteci.

Nakon što je dvije godine patio od mijelodisplazije i dobio tri transplantacije koštane srži od svoje sestre, Sagan je umro od upale pluća u dobi od 62 godine u Centru za istraživanje raka Fred Hutchinson u Sijetlu 20. decembra 1996. Sahranjen je na groblju Lake View u Itaci, New York.

## Reference 
## Vanjski linkovi 
* CarlSagan.com - Početna strana *Cosmos Studios*.
* Carl Sagan - citati 
* "Can We Know the Universe?" - Esej iz 1979. od Carl Sagana, preuzet iz njegove knjige ''Broca's Brain''.

Kategorija:Rođeni 1934.
Kategorija:Umrli 1996.
Kategorija:Američki astronomi
Kategorija:Američki pisci naučne fantastike
Kategorija:Astrofizika
Kategorija:Biografije, New York
Kategorija:Astrobiologija
Česnegić Milvanski

mini|desno|250px|Grb porodice Česnegić Milvanski**Česnegić Milvanski** ili **Cseszneky de Milvány et Csesznek** (mađ. *Milványi Cseszneky*) je mađarsko-hrvatska plemićka porodica. Članovi porodice Česnegić Milvanski su pripadali plemenu *Cseszneky de genere Bana*. 

Grof Julije Česnegić Milvanski (1914.-?), je bio hrvatski pukovnik i mađarski pjesnik.

## Literatura i reference 
* Árpád-kori oklevéltár
* Győr vármegye nemesi közgyűlési és törvénykezési jegyzőkönyveinek regesztái
* Jászay Pál: A magyar nemzet napjai a mohácsi vész után
* Szlovák Nemzeti Levéltár

## Također pogledajte 
* Česneg

## Vanjski linkovi 
* Kraljevske hronologije
* Mađarsko plemstvo

Kategorija:Hrvatsko plemstvo
Kategorija:Historija Hrvatske
Kategorija:Historija Mađarske
Pindska kneževina

**Pindska kneževina** je marionetska država Osovinskih sila. Postojala je u periodu od 1941. do 1943. godine.

Ustanovili su je italijanski okupatori južne sjeverozapadne Grčke. Gledano u današnjim granicama, nalazila se na prostoru današnje Grčke, na području Pindskog gorja.

Ovo je bila država grčkih Vlaha. Glavni pokrovitelj joj je bila fašistička Italija. Nakon pada fašističkog režima u Italiji 1943.

## Vladari 
* 1941.-1942.: Alciviade Diamandi.
* 1942. : Nikolae Matoussi

## Reference 

# Toso, Fiorenzo - Frammenti d'Europa 
# Andreanu, José - Los secretos del Balkan

Kategorija:Historija Grčke
Kategorija:Drugi svjetski rat
Kategorija:Predložene države i teritorije
Franc Miklošič

**Franc Miklošič** (također i **Franz von Miklosich**) (29. novembar 1813 – 7. mart 1891), slovenski filolog i slavist. Rođen je u Ljutomeru (njem. *Luttenberg*) u Austriji.

Doktorirao je na Univerzitetu u Gracu, gdje je jedno vrijeme radio kao profesor filozofije. Godine 1838. preselio se u Beč, gdje je doktorirao pravo. Iako je imao doktorate iz te dvije discipline, svoje istraživanje najviše je usmjerio na proučavanje slavenskih jezika. Zbog toga se zaposlio u Carskoj biblioteci u Beču, gdje je radio od 1844. do 1862. godine. On je također držao i katedru za slavensku filologiju na Bečkom univerzitetu od 1849. do 1886. godine. Biran je i u članstvo Bečke akademije, u kojoj je imao funkciju sekretara njenog historijskog i filozofskog odjeljenja.

Njegova zbirka ćirilskih izvora, *Monumenta Serbica Spectantia Historiam Serbiae, Bosniae, Ragusii*, objavljena u Beču 1858, a kasnije preštampana i u Gracu 1964. godine, i danas predstavlja izuzetno korisnu hrestomatiju bosanskih srednjovjekovnih izvora.

## Bibliografija 
* *Lexicon linguae slovenicae veteris dialecti*, 1850 (i 1862-65 kao *Lexicon Palaeoslovenico-graeco-latinum*)
* *Vergleichende Grammatik der slavischen Sprachen*, 4 Bde., 1852-75
* *Monumenta Serbica Spectantia Historiam Serbiae, Bosniae, Ragusii*, 1858
* *Die Bildung der slavischen Personennamen*, 1860
* *Etymologisches Wörterbuch der slavischen Sprachen*, 1886
* *Über die Mundarten und Wanderungen der Zigeuner Europas*, 12 Tle., 1872-80.

Kategorija:Historiografija srednjovjekovne Bosne
Kategorija:Članovi SANU
Kategorija:Biografije, Ljutomer
Kategorija:Slovenski filolozi
Kategorija:Rođeni 1813.
Kategorija:Umrli 1891.
Izbori

**Izbori** su postupak kojim narod (odnosno birači) povjerava obavljanje političke vlasti predstavničkom tijelu, a u mnogim savremenim demokratskim državama i predsjednika države (odnosno državnog poglavara), a koji onda predstavljaju njegovu (dakle narodnu) suverenu volju. Izbori su zbog toga izvor i temelj legitimiteta cjelovitog sistema državne vlasti.
mini|lijevo|200px|Glasačka kutija
Izbori su shodno tome, uobičajni mehanizam putem kojeg moderne demokratije biraju članove svog parlamenta, negdje i izvršnu vlast (vrlo često predsjednika države), a ponegdje i članove sudske vlasti (suce, ali vrlo rijetko).

Izbori se odvijaju na nacionalnoj (državnoj) razini i na lokalnoj razini. Na nacionalnoj razini biraju se članovi nacionalnog, državnog parlamenta - vrhovnog predstavničkog tijela građana te državnog poglavara, ukoliko se on ne bira na neki drugi način (u parlamentu, imeovanjem od strane nekog tijela, rođenjem - u monarhiji) . Na regionalnoj razini biraju se članovi lokalnog predstavničkog tijela (npr. općinske, pokrajinske, regionalne skupštine) te eventualno drugi predstavci (gradonačelnici, načelnici i slično).

Osim državnih, izbor se provode i u različitim organizacijama i udrugama, političkim stankama, kompanijama, itd.

Ideja o izborima onih koji su na vlasti sazrijevala je usporedno s razvojem teorije o narodnom suverenitetu kao temeljnom elementu institucionalnom izvoru posredne demokratije odosno predstavičke vladavine.

## Također pogledajte 
* Političke nauke

## Reference 
## Vanjski linkovi 
* http://www.ipu.org/parline-e/parlinesearch.asp
* http://www.electionguide.org/

Kategorija:Politika
Kategorija:Država
Franjo Tahy

mini|210px|Nadgrobna ploča Franje Tahyja
**Franjo Tahy de Tahvár et Tarkő** (1526. - 1573), hrvatski plemić.

Pripadao je velikaškoj porodici ugarskog porijekla, koja je posjede u Slavoniji stekla već u drugoj polovini 15. vijeka. Njegov otac Ivan Tahy bio je od 1524. do 1525. hrvatsko-slavonsko dalmatinski ban. Franji je bilo 10 godina kada mu je umro otac. Odgojen je u vojničkom okruženju i od mladosti je učestvovao u borbama s Turcima. Bio je zapovjednik carske vojske u južnoj Ugarskoj te Sigeta i Kanjiže te vladarev savjetnik i majstor carskih konjušara u Ugarskoj. Sredinom 16. vijeka Turci su zauzeli njegove posjede u Ugarskoj i Slavoniji. Zbog vojnih zasluga imao je jak oslonac na habsburškom dvoru te se povezao s najuglednijim velikaškim porodicama u Hrvatskoj. 

Po svojoj ženi Jeleni Zrinskoj već je vrlo mlad postao šurjak Nikole Zrinskog. Godine 1564. kupio je polovinu susedgradsko-stubičkog vlastelinstva. Idućih godina se sukobljavao s porodicom Henning, posjednicima druge polovine vlastelinstva te sa seljacima koji su tražili da se Tahy udalji s vlastelinstva i da se uvede komorska uprava. Njegovi postupci dali su povod za tri seljačke bune (1567.-68., 1571.-72., te 1573). Vladareva komisija saslušala je 1567. godine 508 svjedoka u istrazi protiv Tahyja te sastavila zapisnik dugačak šest i po metara, ali unatoč svemu nije mu se ništa dogodilo. Iako su savremenici smatrali da su glavni uzrok Seljačke bune 1573. g. bili Tahyjevi postupci, novija istraživanja pokazuju da su dublji uzroci bili ekonomske prirode. Tahy je i nakon bune, iako teško bolestan, nastavio zlostavljati seljake. Dao je još za života napraviti svoju nadgrobnu kamenu ploču, koja se danas nalazi u Muzeju seljačkih buna u Gornjoj Stubici u stalnoj postavci muzeja.

## Vanjski linkovi 
* Biografija Franje Tahyja u enciklopediji LZMK
* Franjo Tahy - kupac Stubičkog Golubovca 1564. godine 

Kategorija:Historija Hrvatske
Kategorija:Hrvatsko plemstvo
Kategorija:Rođeni 1526.
Kategorija:Umrli 1573.
Ivan Zakmardi

mini|200px|Ivan Zakmardi
**Ivan Zakmardi** (mađ. *Szakmárdi János*), (Križevci, početkom 17. vijeka - Banska Bistrica, 25. april 1667) bio je protonotar (čuvar kraljevskog pečata) Hrvatskog Kraljevstva. 

Školovao se kod Isusovaca u Zagrebu i Olomoucu gdje je 1625. završio filozofiju. Nakon povratka u Hrvatsku postao je odvjetnik Zagrebačke biskupije te je obavljao različite javne službe. Godine 1641. hrvatski sabor ga je izabrao u komisiju koja je imala pregledati i popisati sve privilegije Hrvatske. U tom radu, Zakmardi je udario temelje Hrvatskom zemaljskom arhivu. Od 1642. godine, Zakmardi je gotovo redovno biran za nuncija u Ugarski sabor. Od 1662. do smrti bio je dopremijer Varaždinske županije. God. 1666. dobio je barunsku titulu te je imenovan kraljevskim namjesnikom u sudskim poslovima. Za sukoba s Osmanlijama sudjelovao je u obrani Hrvatske radeći na opskrbi vojske oružjem i hranom. Pred Čazmanskim je kaptolom 1666. osnovao pavlinski samostan u Križevcima. Bio je i poznati dobrotvor, pomagao siromašne učenike, a u oporuci je ostavio velik broj posjeda isusovačkomu sjemeništu u Varaždinu te pavlinima u Lepoglavi i Križevcima. Napisao je djelo *Apologija kneza Nikole Erdődyja (Apologia comitis Nicolai Erdődy)* te pjesmu *Ja sam ona Slavonija i već rečena zemlja Hrvatska (Illa ego Sclavonia, ac iam dicta Croatia tellus)*. Stekao je mnoge posjede u Križevačkoj županiji, među njima 1632. i Dijankovčinu.

Kategorija:Biografije, Križevci
Kategorija:Hrvatsko plemstvo
Kategorija:Historija Hrvatske
Kategorija:Umrli 1667.
Shihan Toshihiro Oshiro

**Shihan Toshihiro Oshiro** (大城 利弘) rođen je 1. maja 1949. u Haneji na Okinavi. Karate (Shorin-Ryu) počinje trenirati od svoje 6 godine pod vodstvom Majstora Masao Shima. Kasnije počinje trenirati Kobudo (Yamanni-Ryu) pod vodstvom majstora Chogi Kisabe. Trenutno živi u SAD-u u gradu San Mateo. Glavni je i odgovorni instruktor u internacionalnoj organizaciji RBKD Ryukyu Bujutsu Kenkyu Doyukai u SAD-u. Cilj organizacije je da se sačuvaju i usavršavaju borilačke vještine sa Okinave.

Svake godine daje seminare širom SAD i Evrope gdje se i nalazi dosta njegovih učenika i sljedbenika. U Evropi možete naći RBKD Dojo u Slovačkoj, Danskoj, Švedskoj, Austriji, BiH, Njemačkoj, Francuskoj, Španiji...

Oshiro Shihan jedan od glavnih autoriteta u svijetu u oblasti Karatea i Kobuda.

## Vanjski linkovi 
*Yamanni Chinen-Ryu (video 1)
*Yamanni Chinen-Ryu (video 2)
*R.B.K.D. svijetska organizacija 
*R.B.K.D. u BiH

Kategorija:Majstori borilačkih vještina
Rapidash

Ime **Rapidash** kombinacija je engleskih riječi *"rapid"* = ubrzan, i *"dash"* = nalet. Obje riječi odnose se na njegovu veličanstvenu brzinu. Njegovo ime sadrži i englesku riječ *"ash"* = pepeo, koja se odnosi na njegov vatreni tip Pokemona.

## Biološke karakteristike 
Rapidash uvelike podsjeća na stvarnog konja, uprkos rogu nasred čela, koji upućuje na vezu s jednorozima. Rapidashova glava, leđa i zglobovi gore narandžasto-crvenim plamenovima, koji vijore i izlaze iz njegova tijela, dajući dojam grive i repa.

U svijetu Pokemona, Rapidasha se najčešće može vidjeti u poljima i ravnicama, često kao člana krda. U svom prirodnom staništu, Rapidash kaska uokolo malenom brzinom. Doduše, takmičarski duh duboko je ukorijenjen u Rapidashovo držanje, posebno ako je ono vezano za brzinu. Ako Rapidash ugleda nešto što se trenutno kreće brže od njega, poput vozila, shvatit će to kao poziv na takmičenje i pokušat će ga preteći. U takvom stanju, Rapidashova griva i rep gore punom snagom, dok on trči brzinom od 150 km/h. Rapidash ovakvu brzinu postiže u samo deset koraka te u punom galopu, njegova kopita jedva i dodiruju tlo. Rapidashova su kopita tvrđa od dijamanta, kao što je to slučaj sa njegovim prethodnim oblikom, Ponytom.

## U videoigrama 
Rapidasha igrač može razviti iz Ponyte na 40. razini, no može ga pronaći i u divljini. U *Pokémon Gold*, *Silver* i *Crystal* igrama, Rapidash se nalazi na Planini Silver i na Stazi 28. U *Pokémon FireRed* i *LeafGreen* igrama, može ga se pronaći izvan Planine žara i na Zapaljenoj stazi. U *Pokémon XD: Gale of Darkness*, može ga se uhvatiti na ostrvu Citadark.

Njegovi su *Attack* i *Speed* statusi veoma visoki. Nažalost, Rapidash je Vatreni Pokemon i većinom uči samo Vatrene napade, ograničavajući korištenje njegove najjače sposobnosti. Osim Hikozaruova evolucijskog lanca, Ponyta i Rapidash jedini su Vatreni Pokémoni u Pokedexu *Sinnoh* regije. Doduše, Ponytini i Rapidashovi statusi bivaju značajno poboljšani u *Diamond* i *Pearl* igrama, zbog fizičke i specijalne podjele napada.

## U animiranoj seriji 
U epizodi 33 (*"The Flame Pokemon-athon"*), Ponyta na kojoj je Ash jahao dok je prisustvovao utrci razvila se u Rapidasha, pobijedivši u utrci za nekoliko centimetara trčeći 100 km/h. U ovoj je epizodi dokazano da i Rapidash odabire hoće li opeći osobu, koja ga jaše, svojom grivom. U epizodi 65 (*"Holiday Hi-Jynx"*), Djed Mraz koristi Rapidasha umjesto sobova kako bi pokrenuo svoje saonice (sa dolaskom novih Pokemona, ovu je ulogu preuzeo Stantler koji više nalikuje sobovima). Rapidash se pojavio i u filmu *Mewtwo Strikes Back* i *Mewtwo Returns*. U prvom filmu, jedan od tri trenera koji uspijevaju doći do ostrva na kojem se nalazi Mewtwo ima Rapidasha. Nakon dolaska, Rapidash biva kloniran, a isti klon pojavio se kasnije u filmu *Mewtwo Returns*.

Kategorija:Vatreni Pokémoni
Aladár Gerevich

**Aladár Gerevich** bio je mađarski mačevalac, koga smatraju "najvećim olimpijskim mačevaocem svih vremena". Specijalnost mu je bila borba sabljom.

Jedini je sportist, u bilo kojem sportu, koji je pobijedio na šest Olimpijskih igara zaredom i jedini koji je u istoj disciplini – ekipnoj borbi sabljom – pobijedio na Igrama šest puta u nizu. Osvojio je sveukupno sedam zlatnih, jednu srebrnu i dvije bronzane olimpijske medalje. Njegov, vjerovatno nedostižni, niz bio bi sigurno još impresivniji da mu karijeru nije prekinuo Drugi svjetski rat, zbog čega mu je propala prilika da osvaja medalje na neodržanim Igrama 1940. i 1944.

## Karijera 
Prvi put pojavio se na Olimpijskim igrama 1932. u Los Angelesu. Bile su mu tek 22 godine. Tada proslavlja svoju prvu pobjedu – ekipno zlato za Mađarsku, u borbi sabljom.

Na Igrama 1936. u Berlinu osvaja ekipno zlato za Mađarsku, zabilježivši 17 pobjeda i dva poraza. Potom osvaja bronzanu medalju u pojedinačnoj konkurenciji, sve u borbi sabljom. U ekipnom floretu Mađari s Gerevichem zauzimaju (tek) sedmo mjesto.

Poslije rata se vraća i na Igrama 1948. u Londonu pokazuje da je jači nego ikad. Ne samo da ponovo osvaja ekipno zlato u sablji nego u istoj disciplini osvaja svoje prvo (i jedino) pojedinačno zlato, i to s 19 pobjeda i jednim porazom. U ekipnom floretu s Mađarskom zauzima peto mjesto.

Na Igrama 1952. u Helsinkiju osvaja puni komplet medalja: bronzu u ekipnom floretu, zlato u ekipnoj borbi sabljom i srebro u pojedinačnoj sablji.

Na Igrama u Melbourneu, za Mađare teške i tragične, 1956. godine, zauzima (samo) peto mjesto u individualnoj sablji, ali ponovo pomaže svojoj reprezentaciji da u ekipnoj borbi, u istoj disciplini, osvoji zlato.

Posljednji olimpijski nastup, na Igrama 1960. u Rimu, ovaj vrsni sportist, sada već 50-godišnjak, zaključuje ponovo zlatnom medaljom u ekipnoj sablji.

Njegova supruga Erna Bogen, njegov sin Pál i punac Albert Bogen također su osvajali medalje na Olimpijskim igrama.
 
## Olimpijski uspjesi 
* 1932: 1 zlato (sablja, ekipno)
* 1936: 1 zlato (sablja, ekipno), 1 bronzana (sablja pojedinačno)
* 1948: 2 zlata (sablja pojedinačno i sablja ekipno)
* 1952: 1 zlato (sablja ekipno), 1 srebro (sablja pojedinačno) i 1 bronza (floret ekipno)
* 1956: 1 zlato (sablja ekipno)
* 1960: 1 zlato (sablja ekipno)

## Također pogledajte 
* Olimpijci s najviše medalja

## Reference 
## Vanjski linkovi 
* *olympic.org*: Aladár Gerevich (s fotografijama)

Kategorija:Rođeni 1910.
Kategorija:Umrli 1991.
Kategorija:Biografije, Jászberény
Kategorija:Mađarski mačevaoci
Kategorija:Mađarski olimpijci
Kategorija:Mačevaoci na Olimpijskim igrama 1932.
Kategorija:Mačevaoci na Olimpijskim igrama 1936.
Kategorija:Mačevaoci na Olimpijskim igrama 1948.
Kategorija:Mačevaoci na Olimpijskim igrama 1952.
Kategorija:Mačevaoci na Olimpijskim igrama 1956.
Kategorija:Mačevaoci na Olimpijskim igrama 1960.
Kategorija:Osvajači zlatne medalje na Olimpijskim igrama (Mađarska)
Kategorija:Osvajači srebrne medalje na Olimpijskim igrama (Mađarska)
Kategorija:Osvajači bronzane medalje na Olimpijskim igrama (Mađarska)
Okinawa

**Okinava prefektura 沖縄県** (*Okinawa Prefecture*) je najjužnija prefektura Japana i sastoji se od vise stotina ostrva. Lanac ostrva je preko 1.000 km dug i počinje od Kyūshū  do Tajvana. **Okinava** (*Okinawa*) je najveće ostrvo Ryu-Kyu arhipelag, a glavni grad je Naha koji se nalazi na južnom dijelu najvćeg ostrva ahipelaga tj. Okinawa.
## Vanjski linkovi 
* https://en.wikivoyage.org/wiki/Okinawa_Island

Kategorija:Japanska ostrva
Kategorija:Ostrva u Tihom okeanu
Josip Ivanović

**Josip Ivanović** rođen je u Sarajevu 17. jula 1961.

Diplomirao je na Akademiji likovnih umjetnosti u Sarajevu 1988. godine. Odlazi u Dubrovnik gdje nastavlja svoje stvaranje. Česti su mu motivi svetog Vlaha, zaštitnika Dubrovnika. Poznat je i po posebnom načinu oblikovanja ženskih aktova. Međutim, najviše se ističe po samoj tehnici izrade skulptura.

Poznati likovni kritičar Vlado Bužančić naziva je "alhemijskom": mrvljeno staklo i umjetna smola, često s dodatkom boja. Radio je na obnovi dubrovačke crkve svetog Vlaha nakon agresije na Dubrovnik. Izradio je veliki broj nagrada (filmskih, turističkih...), spomenika (između ostalih Antunu Branku Šimiću u Mostaru), pozorišnih scenografija. Imao je preko pedeset samostalnih i skupnih izložbi u sedamdesetak gradova zemlje i inostranstva. Izložbe u Bosni i Hercegovini: 1998. u Sarajevu, 2001. u Tuzli i Pančevu, i 2005. u Mostaru.

## Reference 
Kategorija:Bosanskohercegovački kipari
Kategorija:Biografije, Sarajevo
Kategorija:Rođeni 1961.
Seel

Ime **Seel** vjerovatno je namjerno pogrešno pisanje engleske riječi *"seal"* = tuljan, odnoseći se na njegov izgled, kojim podsjeća na tuljana. U *Advance Generation* generaciji, stvoren je sličan Pokemon, Spheal, iako je ovaj drugi zaobljeniji što se anatomije tiče i ima mahsuz drugo obojenje tijela.

## Biološke karakteristike 
Seel nalikuje na umjereno velikog morskog lava s bijelim krznom, izraslinom na čelu nalik rogu i crvenim jezikom koji stalno visi iz njegovih žutih usta. Živi u ledenjačkom okolišu usred oceana prepunih ledenim santama. Ljudi koji žive ili rade u ovakvim područjima često imaju Seela kao prijatelja i pratitelja.

Seel je odlično prilagođen životu na najhladnijim dijelovima planete. Noćna je životinja; tokom dana, može ga se vidjeti kako spava na morskom dnu plićaka. Tokom lova, Seel ostaje u vodi jer ne mogu hodati na kopnu. Umjesto hodanja, plivaju elegantnim kretnjama, ispod ledenih santi koji plutaju na oceanskoj površini kroz njegov okoliš u potrazi za hranom. Iako temperatura zraka u njegovom okolišu iznosi 4° C, a temperatura same vode u kojoj žive  10° C, njegovo gusto mekano krzno dovoljno je da ga izolira od svakog stepena hladnoće, dok se njegove nosnice automatski zatvore kada Seel uranja u vodu kako bi mu osigurale njegovu sposobnost da ostane ispod morske površine. Kada treba udahnuti, upotrijebiti će svoj tvrdi rog na čelu kako bi probušio rupu kroz zaleđenu morsku površinu i udahnuo zrak.

## U videoigrama 
Divljeg Seela moguće je pronaći na ostrvima Morske pjene u igrama *Pokemon Red*, *Blue* i *Yellow*, kao i u poboljšanim verzijama spomenutih igara, *Pokemon FireRed* i *LeafGreen*, gdje ga se isto tako može pronaći u Ledenjačkoj spilji. U *Gold* i *Silver* verzijama, može ga se pronaći na Whirl ostrvima gdje obitava Lugia. U igri *Pokemon XD: Gale of Darkness*, može ga se oteti Cipher Peon Egrogu u Phenac Stadium.

Seelove su statistike prosječne za Elementarnog Pokémona, što znači da nije posebno teško trenirati do 34. razine, kada se razvija u snažnijeg Dewgonga. Seel u divljini kroz igre *Pokémon FireRed* i *LeafGreen* zna držati Aspear bobicu. Kada se pročisti put do njegova srca u igri *Pokémon XD: Gale of Darkness*, Seel dobija pristup napadu *Pomoćne ruke* (*Helping Hand*), kojeg prije nije mogao naučiti.

## U animiranoj seriji 
Seel je Pokémon koji pripada Lily, Violet i Daisy, 'pravim' Vođama dvorane grada Ceruleana (Misty je obično odsutna zbog putovanja s Ashom Ketchumom, iako je sada ponovno ona Vođa te dvorane). Kada Tim Raketa napadne dvoranu grada Ceruleana, njihov stroj usisa Seela i Ashovog Pikachua. Pikachu iskoristi vodu u dvorani kako bi isključio stroj i spasio Lilyine, Violetine i Daisyine Pokemone, uključujući i Seela. Mnogo kasnije, u jednoj od epizoda tokom još jedne borbe s Timom Raketa, razvio se u Dewgonga.

Nakon tog pojavljivanja, još je jedan Seel viđen kao prijatelj Slowkinga na Shamouti ostrvu smještenog u *Orange* arhipelagu, a kasnije je viđen i na Whirl ostrvima. Pojavio se u više epizoda, iako su ostale bile veoma malog značenja.

Kategorija:Vodeni Pokémoni